Diari Oficial de la Generalitat Valenciana


Sumari del DOGV 4059, del 07-08-2001 (2001/7981)

Informació pública del programa d'actuació integrada del sector de sòl urbanitzable del SUNP R-1, Residencial Polígon Els Quarts Est, del Pla General d'Ordenació Urbana d'Orpesa (Castelló).
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7981


Organisme emissor
:   Sant Joan de Moro, SL

Tipus de document
:   Anunci

Informació pública del programa d'actuació integrada del sector de sòl urbanitzable del SUNP R-1, Residencial Polígon Els Quarts Est, del Pla General d'Ordenació Urbana d'Orpesa (Castelló). [2001/F7981]
  
La mercantil Sant Joan de Moró, SL, ha formulat una proposta de programa d'actuació integrada (alternativa tècnica), l'àmbit d'actuació de la qual comprén el desenvolupament del sector de sòl urbanitzable del SUNP R-1, Residencial Polígon Els Quarts Est, del Pla General d'Ordenació Urbana d'Orpesa (Castelló), amb una superfície de 361.008 metres quadrats.
  
S'hi adjunta:
  
- Document d'homologació.
  
- Pla parcial.
  
- Avantprojecte d'urbanització.
  
El proponent té el suport de l'agrupació d'interés urbanístic. Qualsevol titular de terrenys podrà adherir-se a aquesta.
  
Per la seua informació pública i aprovació conjunta amb el programa, i tot això a l'empara dels articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (depòsit de còpia de l'alternativa a l'ajuntament, i acta notarial amb remissió d'avís a titulars, periòdic i DOGV).
  
Atés el tenor de l'article 48.1.C), en relació amb l'article 46.3 de la llei esmentada, se sotmeten la proposta de programa i els restants instruments de planejament indicats a informació pública, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana. Aquesta documentació es troba depositada a la notaria del senyor Antonio Arias Giner, situada a Castelló de la Plana (carrer Major 2-2n).
  
Qualsevol persona interessada podrà comparéixer a la notaria esmentada, i sol·licitar que se li exhibisca l'acta de protocol·lització de la documentació que integra la proposta de programa i l'avantprojecte de pla parcial que l'acompanya, així com obtenir una còpia d'aquesta. També es podrà presentar a l'Ajuntament d'Orpesa (Urbanisme) per a examinar l'exemplar depositat en aquest i formular, si fa al cas, al·legacions, alternatives tècniques o proposicions juridicoeconòmiques. I en ambdós casos (notaria i ajuntament) dins del termini assenyalat en el paràgraf anterior (20 dies hàbils a partir de la publicació d'aquest anunci en el DOGV).
  
Així mateix, durant el període de cinc dies, comptats a partir del venciment del termini anterior, es podran presentar les proposicions juridicoeconòmiques a l'alternativa tècnica presentada, per a optar a l'adjudicació del programa; si no és que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució, i això en la quantia que es determine. En aquest cas serà procedent la pròrroga de 20 dies addicionals de l'article 46.4 de la Llei Reguladora de l'Activitat Urbanística, cosa que es farà constar en l'expedient, i s'anunciarà al tauler d'anuncis de l'ajuntament, i es comunicarà a qui, per desconéixer-la, presente pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la Llei Reguladora de l'Activitat Urbanística s'ha procedit, amb anterioritat a aquest anunci, a l'enviament de l'avís amb el contingut d'aquest a la totalitat de titulars cadastrals afectats.
  
Es preveu la possibilitat de supòsits regulats en l'article 59.4 de la Llei 30/1992, de Règim jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de la totalitat de titulars cadastrals, domicili fiscal i superfície (m2), prèviament, al tauler d'edictes de l'ajuntament i publicat en el Butlletí Oficial de la Província de Castelló, als efectes pertinents.